
TECHNINĖ SPECIFIKACIJA


1. [bookmark: _Hlk200348465]BENDRA INFORMACIJA

1.1. Perkančioji organizacija. Migracijos departamentas prie Lietuvos Respublikos vidaus reikalų ministerijos (L. Sapiegos g. 1, LT-10312 Vilnius) (toliau – Migracijos departamentas).
1.2. Siekdamas gerinti teikiamų paslaugų kokybę ir prieinamumą bei trumpinti migracijos procedūras, Migracijos departamentas ketina įsigyti klientų aptarnavimo užsienyje paslaugas, susijusias su leidimų laikinai gyventi, e. rezidento kortelių ir nacionalinių vizų išdavimu. 
1.3. Pirkimo objektas. Migracijos departamento klientų aptarnavimo užsienyje paslaugos (toliau – paslaugos).
1.4. Paslaugų teikimo pradžia. Klientų aptarnavimo paslaugos užsienyje turi būti teikiamos nuo 2025 m. spalio 22 d.

2. [bookmark: _Hlk200348474]BENDRI REIKALAVIMAI PASLAUGŲ TEIKIMUI

2.1. Išorės paslaugų teikėjo darbuotojai dirbs su Lietuvos migracijos informacinės sistemos (toliau – MIGRIS) išoriniu portalu, sukurtu išorės paslaugų teikėjo funkcijoms vykdyti. Išorės paslaugų teikėjo darbuotojai jungsis prie MIGRIS per interneto naršyklę, laikydamiesi kibernetinės saugos reikalavimų. Išorės paslaugų teikėjas MIGRIS prieiga naudosis nemokamai, Migracijos departamentas organizuos MIGRIS naudotojų mokymus išorės paslaugų teikėjo darbuotojams bei pateiks MIGRIS naudotojo instrukcijas.  
2.2. Išorės paslaugų teikėjas turi paskirti atsakingus darbuotojus, kuriems Migracijos departamentas suteiks teisę administruoti išorės paslaugų teikėjo klientų aptarnavimo darbuotojų MIGRIS paskyras (naudotojų sukūrimas, atnaujinimas, naikinimas ir kt.) ir, pagal poreikį, atlikti kitus veiksmus. Išorės paslaugų teikėjas atsakys už teisingų duomenų apie išorės paslaugų teikėjo darbuotojus pateikimą, nedelsdamas panaikins prisijungimus prie MIGRIS darbuotojams, kurie yra atleidžiami ir daugiau nedirbs išorės paslaugų teikėjui (apie tai nedelsdamas praneša Migracijos departamentui).
2.3. [bookmark: _Hlk200425347]Prisijungę prie MIGRIS, išorės paslaugų teikėjo darbuotojai matys visus jų padaliniui pateiktus Migracijos departamento klientų prašymus, vizitų išorės paslaugų teikėjo padaliniuose rezervacijas ir galės atlikti visus techninėje specifikacijoje numatytus prašymų priėmimo, išrašytų dokumentų įteikimo ir kitus veiksmus. Vizitus pasirinktame išorės paslaugų teikėjo padalinyje klientai galės rezervuoti tik per MIGRIS. 
2.4. Išorės paslaugų teikėjas ne vėliau kaip per 5 (penkias) darbo dienas nuo sutarties pasirašymo privalo:
2.4.1. paskirti asmenį (-is), atsakingą (-us) už bendrą paslaugų teikimo koordinavimą ir sutarties nuostatų vykdymą, nurodyti Migracijos departamentui atsakingo (-ų) darbuotojo (-jų) kontaktinius duomenis;
2.4.2. paskirti kontaktinius kiekvieno išorės paslaugų teikėjo klientų aptarnavimo padalinio atstovus, nurodyti Migracijos departamentui atsakingų darbuotojų kontaktinius duomenis.
2.5. Išorės paslaugų teikėjas privalo užtikrinti Migracijos departamento klientų konsultavimą teikiamų paslaugų klausimais (su Migracijos departamentu suderintomis temomis). Konsultacijos turės būti teikiamos telefonu, el. paštu, klientų aptarnavimo padalinyje ar kitomis priemonėmis. Klientai turi būti konsultuojami anglų ir oficialia tos valstybės, kurioje įsteigtas klientų aptarnavimo padalinys, kalba. 
2.6. Išorės paslaugų teikėjas privalo sukurti (arba pritaikyti esamą) ir administruoti klientams skirtą interneto svetainę anglų kalba, į kurią turės įkelti ir nuolat atnaujinti informaciją apie Migracijos departamento teikiamas paslaugas išorės paslaugų teikėjo padaliniuose. Suderinus su Migracijos departamentu, išorės paslaugų teikėjo interneto svetainėje turės būti nuoroda į MIGRIS.
2.7. Migracijos departamento prašymu išorės paslaugų teikėjas turi sudaryti sąlygas klientų aptarnavimo padalinyje atlikti kliento ir Migracijos departamento nuotolinį pokalbį, užtikrinant kliento asmens tapatybės nustatymą, pokalbio įrašymą ir kt.
2.8. Išorės paslaugų teikėjas privalo savo lėšomis organizuoti saugų Migracijos departamento išrašytų dokumentų (leidimų laikinai gyventi, nacionalinių vizų įklijų ir e. rezidento kortelių) pervežimą iš Migracijos departamento patalpų Lietuvos Respublikos teritorijoje į šios techninės specifikacijos 4 skyriuje nurodytų išorės paslaugų teikėjo klientų aptarnavimo padalinius ir neatsiimtų dokumentų grąžinimą Migracijos departamentui. Išrašyti dokumentai surenkami pagal iš anksto suderintą grafiką iš Migracijos departamento. Paslaugų teikėjas gali sudaryti sutartis su kurjerių paslaugų teikėju.
2.9. Detalus valstybių (miestų), kuriose išorės paslaugų teikėjas turės aptarnauti Migracijos departamento klientus, sąrašas pateikiamas šios techninės specifikacijos 4 skyriuje. 
2.10. Detalūs reikalavimai išorės paslaugų teikėjo klientų aptarnavimo patalpoms yra nurodyti šios techninės specifikacijos 5 skyriuje.  
2.11. Išorės paslaugų teikėjas savo lėšomis turi aprūpinti išorės paslaugų teikėjo klientų aptarnavimo padalinius reikiama biometrinių duomenų surinkimo įranga. Išorės paslaugų teikėjo renkamų ir MIGRIS perduodamų biometrinių identifikatorių kokybė turi atitikti Europos Sąjungos teisės aktuose nustatytus reikalavimus. Detalūs reikalavimai biometrinių duomenų kokybei nurodyti šios techninės specifikacijos 6 skyriuje.  
2.12. Detalūs reikalavimai išorės paslaugų teikėjo darbuotojams, aptarnaujantiems Migracijos departamento klientus, yra nurodyti šios techninės specifikacijos 7 skyriuje.  
2.13. Detalūs reikalavimai valstybės rinkliavos surinkimui ir finansų kontrolei yra nurodyti šios techninės specifikacijos 8 skyriuje.
2.14. Detalūs reikalavimai išorės paslaugų teikėjo klientų aptarnavimo mokesčio surinkimui yra nurodyti šios techninės specifikacijos 9 skyriuje.
2.15. Detalūs saugumo reikalavimai paslaugų teikimui yra nurodyti šios techninės specifikacijos 10 skyriuje. 
2.16. Detalūs reikalavimai paslaugų teikėjo vykdomos veiklos kontrolei yra nurodyti šios techninės specifikacijos 11 skyriuje.
2.17. Teikdamas Migracijos departamento paslaugas, išorės paslaugų teikėjas privalo vadovautis Migracijos departamento pateiktomis instrukcijomis, prašymo priėmimą ir dokumento įteikimą reglamentuojančiais Lietuvos Respublikos teisės aktais. 
2.18. Migracijos departamento užsakymu, išorės paslaugų teikėjas savo lėšomis turės atlikti papildomą Migracijos departamento klientų patikrą (angl. background check) ir apie patikros rezultatus informuoti Migracijos departamentą. 
2.19. Išorės paslaugų teikėjas privalo spręsti kylančias klientų aptarnavimo problemas, gavęs kliento skundą ar paklausimą el. paštu ar kitu būdu, ne vėliau kaip kitą darbo dieną nuo skundo ar paklausimo gavimo privalo į jį atsakyti. 
2.20. Išorės paslaugų teikėjas privalo nedelsdamas informuoti Migracijos departamentą apie kylančias klientų aptarnavimo, MIGRIS naudojimo ar kitas technines problemas, dokumentų pristatymo, kt. problemas ir jų sprendimo būdus bei terminus. 
2.21. Migracijos departamentas pasilieka teisę, pagal papildomą raštišką susitarimą su išorės paslaugų teikėju, papildyti klientams teikiamų išorės paslaugų apimtį.

3. [bookmark: _Hlk200348480]PASLAUGŲ TEIKIMO APIMTIS

3.1. Išorės paslaugų teikėjas turės aptarnauti Migracijos departamento klientus, kurie teiks prašymus išduoti leidimą laikinai gyventi, nacionalinę vizą ar e. rezidento kortelę.
3.2. Išorės paslaugų teikėjas privalo užtikrinti šių paslaugų teikimą Migracijos departamento klientams:
3.2.1. priimti klientų prašymus:
3.2.1.1. organizuoti Migracijos departamento klientų aptarnavimą išorės paslaugų teikėjo klientų aptarnavimo padalinio darbo laiku;
3.2.1.2. aptarnauti klientus pagal išankstinę vizitų rezervaciją MIGRIS;
3.2.1.3. atlikti kliento vizito / prašymo paiešką MIGRIS. Paieška vykdoma pagal vizito / prašymo numerį arba asmens vardą, pavardę, gimimo datą ir pilietybę;
3.2.1.4. nustatyti ir patvirtinti kliento asmens tapatybę: palyginti kliento pateikto galiojančio kelionės dokumento nuotrauką su klientu, įvertinant kliento amžių, veido bruožus ir kt., sulyginti į MIGRIS kartu su prašymu įkeltą kelionės dokumento kopiją su atvykusiu klientu ir jo pateiktu kelionės dokumentu;
3.2.1.5. atlikti kliento pateikto galiojančio kelionės dokumento tikrumo vertinimą: patikrinti, ar dokumente nėra klastojimo požymių (pvz., ar kelionės dokumente nepakeista asmens nuotrauka (veido atvaizdas), duomenys, nepakeisti įrašai, nepersiūti puslapiai, nesuklastoti spaudai ir pan.), pateiktą kelionės dokumentą papildomai skenuoti infraraudonųjų, ultravioletinių ir regimosios šviesos būdu;
3.2.1.6. nuskenuoti ir į MIGRIS įkelti viso kliento pateikto galiojančio kelionės dokumento kopiją (asmens duomenų lapas ir visi kiti lapai), informuoti klientą, jei jo kelionės dokumento galiojimo trukmė neatitinka Lietuvos Respublikos teisės aktuose nustatytų reikalavimų, jei kelionės dokumentas išduotas anksčiau nei prieš 10 metų, informuoti klientą, kad jis turi pateikti naują kelionės dokumentą (tokiu būtu prašymas negali būti priimtas). Nacionalinės vizos prašymo pateikimo atveju, išorės paslaugų teikėjas privalo papildomai įsitikinti, kad kelionės dokumente yra tuščias lapas, skirtas nacionalinės vizos įklijai; 
3.2.1.7. įvertinti kliento prašymą ir kartu su prašymu pateiktus dokumentus: sutikrinti kliento prašyme nurodytus asmens duomenis su asmens pateikto galiojančio kelionės dokumento duomenimis, įvertinti, ar klientas teisingai užpildė prašymą, ar kartu su prašymu pateikė visus Migracijos departamento parengtose prašymų priėmimo instrukcijose nurodytus dokumentus, sulyginti kartu su prašymu pateiktų dokumentų kopijas su dokumentų originalais. Išorės paslaugų teikėjas negalės koreguoti prašymo duomenų;
3.2.1.8. nuskenuoti ir į MIGRIS įkelti dokumentų, kuriuos klientas pateikė vizito metu, bet neįkėlė į MIGRIS, kopijas;
3.2.1.9. užpildyti visus reikalingus kliento duomenis MIGRIS prašymo priėmimo vedlyje (lotyniškomis raidėmis);
3.2.1.10. surinkti už leidimo laikinai gyventi, e. rezidento kortelės ir nacionalinės vizos išdavimą nustatytą Lietuvos Respublikos valstybės rinkliavą (grynais pinigais arba bankine kortele), nuskenuoti ir į MIGRIS įkelti klientui išduoto kvito, ant kurio turi būti nurodytas kliento vardas ir pavardė (gali būti parašyta ranka), kopiją. Jei klientas valstybės rinkliavą sumokėjo bankiniu pavedimu, įsitikinti, kad mokėjimo dokumento (pavedimo) kopija yra prisegta prie prašymo, jei kopija nėra prisegta – ją nuskenuoti ir įkelti į MIGRIS arba informuoti klientą, kad prašymo priimti negali);
3.2.1.11. nuskaityti kliento biometrinius duomenis ir juos įkelti į MIGRIS. Leidimų laikinai gyventi ir e. rezidento prašymų atveju, išorės paslaugų teikėjas privalės nuimti 2 pirštų atspaudus, veido atvaizdą ir parašą, nacionalinių vizų prašymų atveju – 10 pirštų atspaudų, veido atvaizdą ir parašą;
3.2.1.12. klientui grąžinti visus jo pateiktus dokumentų originalus bei kelionės dokumentą (ir nacionalinių vizų atveju);
3.2.1.13. įsitikinęs, kad visi aukščiau nurodyti veiksmai yra atlikti, pažymėti MIGRIS, kad prašymas priimtas;
3.2.1.14. atsisakyti priimti kliento prašymą ir žodžiu ar raštu informuoti klientą apie atsisakymo priežastis, jeigu nustato, kad: prašymas negali būti priimtas, vadovaujantis Migracijos departamento parengtomis instrukcijomis, prašymas užpildytas netinkamai, įrašyti ne visi arba netikslūs duomenys arba prie prašymo pateikiami ne visi reikiami duomenys ir (ar) dokumentai, klientas atsisako pateikti biometrinius duomenis, nustatoma, kad klientas nėra sumokėjęs valstybės rinkliavos ir (ar) klientų aptarnavimo mokesčio arba atsisako juos mokėti, pateiktuose dokumentuose yra klastojimo požymių, kelionės dokumentas yra negaliojantis ar netinkamas naudoti;
3.2.2. įteikti Migracijos departamento išrašytus dokumentus:
3.2.2.1. surinkti ir į išorės paslaugų teikėjo klientų aptarnavimo padalinius pristatyti Migracijos departamento išrašytus leidimus laikinai gyventi, e. rezidento korteles ir atspausdintas vizų įklijas. Išrašytus dokumentus pristatyti į išorės paslaugų teikėjo klientų aptarnavimo padalinius ne vėliau nei per 10 kalendorinių dienų nuo jų paėmimo iš Migracijos departamento;
3.2.2.2. ne vėliau kaip kitą darbo dieną nuo išrašytų dokumentų pristatymo į išorės paslaugų teikėjo klientų aptarnavimo padalinį MIGRIS pažymėti visus iš Migracijos departamento gautus išrašytus dokumentus;
3.2.2.3. susisiekti su klientu ir informuoti jį apie išrašytą leidimą laikinai gyventi, e. rezidento kortelę ar atspausdintą vizos įkliją, jei klientas per 1 mėn. nuo šių dokumentų gavimo išorės paslaugų teikėjo klientų aptarnavimo padalinyje neatvyks jų atsiimti;
3.2.2.4. organizuoti išrašytų dokumentų įteikimą  Migracijos departamento klientams išorės paslaugų teikėjo klientų aptarnavimo padalinio darbo laiku;
3.2.2.5. [bookmark: _Hlk200425322]atlikti išrašytų dokumentų įteikimo MIGRIS vedlyje nurodytus veiksmus: įsitikinti kliento tapatybe (atlikti prašymo paiešką pagal prašymo numerį arba asmens vardą, pavardę, gimimo datą ir pilietybę, sulyginti užsieniečio atvaizdą su jo veido atvaizdu keliones dokumente ir MIGRIS, kt.), pakartotinai nuimti kliento pirštų atspaudus ir įkelti juos į MIGRIS (jei pirštų atspaudai nesutampa su MIGRIS saugomais pirštų atspaudais, darbuotojas negali įteikti išrašyto dokumento), nufotografuoti klientą ir į MIGRIS įkelti jo nuotraukas (nuotraukoje turi būti aiškiai matomas kliento veidas ir šalio jo laikomas kelionės dokumento lapas su veido atvaizdu; kliento veidas ir šalia jo laikomas išrašytas leidimas laikinai gyventi arba į kelionės dokumentą įklijuota vizos įklija; kliento kelionės dokumento lapas, kuriame įklijuota vizos įklija (matoma vizos įklija ir paso numeris), atlikti kitus veiksmus. Atlikus visus aukščiau nurodytus veiksmus, klientui įteiktas išrašytas dokumentas automatiniu būdu paskelbiamas galiojančiu;
3.2.2.6. gavęs pranešimą iš Migracijos departamento apie tai, kad sustabdytas išrašyto dokumento įteikimas, išorės paslaugų teikėjo klientų aptarnavimo padalinio darbuotojas privalo sulaikyti dokumento įteikimą (fiziškai ir MIGRIS priemonėmis) klientui iki atskiro Migracijos departamento pranešimo;
3.2.2.7. jei klientas per 6 mėnesius nuo leidimo laikinai gyventi ar e. rezidento kortelės išrašymo dienos neatvyko jo pasiimti, išorės paslaugų teikėjas išrašytą dokumentą privalo savo lėšomis grąžinti Migracijos departamentui, jei klientas neatvyksta atsiimti vizos įklijos iki vizos galiojimo pabaigos, išorės paslaugų teikėjas vizos įkliją privalo savo lėšomis grąžinti Migracijos departamentui;
3.2.2.8. jei išorės paslaugų teikėjas nustato, kad išrašytas leidimas laikinai gyventi, e. rezidento kortelė ar vizos įklija yra netinkama naudoti (brokuotas, nurodyti neteisingi asmens duomenys ir pan.), privalo nedelsdamas informuoti Migracijos departamentą ir savo lėšomis juos grąžinti Migracijos departamentui.

4. [bookmark: _Hlk200348488]PASLAUGŲ TEIKIMO VIETA

4.1. [bookmark: _Hlk200353248]Išorės paslaugų teikėjas paslaugas teikia šiose valstybės (miestuose):
4.1.1. dėl leidimų laikinai gyventi ir nacionalinių vizų: 
	[bookmark: _Hlk104874943]
Eil. Nr.
	Valstybė*
	Miestas*
	Numatomas klientų srautas per metus**

	1. 
	Armėnijos Respublika
	Jerevanas
	1000

	2. 
	Australija
	Kanbera
	50

	3. 
	Azerbaidžano Respublika
	Baku
	1000

	4. 
	Bosnija ir Hercegovina 
	Sarajevas
	100

	5. 
	Brazilijos Federacinė Respublika
	San Paulas
	50

	6. 
	Filipinų Respublika
	Makati
	1000

	7. 
	Filipinų Respublika
	Manila
	1000

	8. 
	Filipinų Respublika
	Cebu
	1000

	9. 
	Ganos Respublika
	Akra
	500

	10. 
	Indijos Respublika
	Delis
	500

	11. 
	Indijos Respublika
	Bengalūras
	500

	12. 
	Indijos Respublika
	Čenajus
	500

	13. 
	Indijos Respublika
	Kalkuta
	500

	14. 
	Indijos Respublika
	Mumbajus
	500

	15. 
	Izraelio valstybė
	Tel Avivas
	100

	16. 
	Japonija
	Tokijas
	50

	17. 
	Jungtinė Karalystė
	Londonas
	50

	18. 
	Jungtinės Amerikos Valstijos 
	Čikaga
	50

	19. 
	Jungtinės Amerikos Valstijos
	Niujorkas
	50

	20. 
	Jungtinės Amerikos Valstijos
	Sietlas
	50

	21. 
	Kanada
	Torontas
	50

	22. 
	Kazachstano Respublika
	Almata
	1000

	23. 
	Kazachstano Respublika
	Astana
	1000

	24. 
	Kirgizijos Respublika
	Biškekas
	1000

	25. 
	Korėjos Respublika (Pietų Korėja)
	Seulas
	50

	26. 
	Malaizija
	Kvala Lampūras
	1000

	27. 
	Moldovos Respublika
	Kišiniovas
	1000

	28. 
	Mongolija
	Ulan Batoras
	50

	29. 
	Naujoji Zelandija
	Oklendas
	50

	30. 
	Pietų Afrikos Respublika
	Pretorija
	1000

	31. 
	Sakartvelas (Gruzija)
	Tbilisis
	1000

	32. 
	Singapūro Respublika
	Singapūras
	100

	33. 
	Tailando Karalystė
	Bankokas
	1000

	34. 
	Taivanas
	Taipėjus
	50

	35. 
	Turkijos Respublika
	Ankara
	1000

	36. 
	Turkijos Respublika
	Stambulas
	1000

	37. 
	Ukraina
	Lvivas
	1000

	38. 
	Uzbekistano Respublika
	Taškentas
	1000

	39. 
	Uzbekistano Respublika
	Fergana
	1000

	40. 
	Uzbekistano Respublika
	Nukusas
	1000

	41. 
	Uzbekistano Respublika
	Samarkandas
	1000

	42. 
	Vietnamo Socialistinė Respublika
	Hanojus
	500

	43. 
	Zimbabvė
	Hararė
	500


* Preliminarus valstybių (miestų) sąrašas. Atsiradus ar pasikeitus poreikiui, Migracijos departamentas gali keisti (plėsti /mažinti) valstybių (miestų), kuriose teikiamos išorės paslaugos, skaičių. Naujo klientų aptarnavimo padalinio įsteigimo terminas turi būti suderintas su Migracijos departamentu, bet negali būti ilgesnis nei 2 (du) mėnesiai. 
** Numatomas klientų skaičius yra preliminarus. 

Šios techninės specifikacijos 4.1.1 punkte nurodyti klientų aptarnavimo skaičiai yra preliminarūs, tačiau išorės paslaugų teikėjas privalo užtikrinti, kad kiekviename klientų aptarnavimo padalinyje bus įrengtas bent 1 (vienas) visą dieną tik Migracijos departamento klientus aptarnaujantis langelis. 

4.1.2. dėl e. rezidento kortelių:
	[bookmark: _Hlk200427902]Eil. Nr.
	Valstybė*
	Miestas*
	Numatomas klientų srautas per metus**

	1. 
	Airija
	Dublinas
	20

	2. 
	Australija
	Kanbera
	20

	3. 
	Austrijos Respublika
	Viena
	20

	4. 
	Belgijos Karalystė 
	Briuselis
	20

	5. 
	Danijos Karalystė 
	Kopenhaga
	20

	6. 
	Italijos Respublika 
	Roma
	20

	7. 
	Izraelio valstybė 
	Tel Avivas
	20

	8. 
	Japonija 
	Tokijas
	20

	9. 
	Jungtinė Karalystė 
	Londonas
	20

	10. 
	Jungtinės Amerikos Valstijos 
	Niujorkas
	20

	11. 
	Kanada 
	Torontas
	20

	12. 
	Korėjos Respublika (Pietų Korėja)
	Seulas
	20

	13. 
	Naujoji Zelandija 
	Oklendas
	20

	14. 
	Nyderlandų Karalystė 
	Amsterdamas
	20

	15. 
	Norvegijos Karalystė 
	Oslas
	20

	16. 
	Prancūzijos Respublika 
	Paryžius
	20

	17. 
	Singapūro Respublika 
	Singapūras
	20

	18. 
	Suomijos Respublika 
	Helsinkis
	20

	19. 
	Švedijos Karalystė 
	Stokholmas
	20

	20. 
	Šveicarijos Konfederacija 
	Bernas 
	20

	21. 
	Vokietijos Federacinė Respublika 
	Berlynas
	20

	22. 
	Taivanas 
	Taipėjus
	20


* Preliminarus valstybių (miestų) sąrašas. Atsiradus ar pasikeitus poreikiui, Migracijos departamentas gali keisti (plėsti /mažinti) valstybių (miestų), kuriose teikiamos išorės paslaugos, skaičių. Naujo klientų aptarnavimo padalinio įsteigimo terminas turi būti suderintas su Migracijos departamentu, bet negali būti ilgesnis nei 2 (du) mėnesiai.
** Numatomas klientų skaičius yra preliminarus. 
4.2.  2025 m. spalio 22 d. paslaugų teikėjas turi turėti veikiančius klientų aptarnavimo padalinius:
4.2.1. visose techninės specifikacijos 4.1.1 ir 4.1.2 lentelėse nurodytose valstybėse ir miestuose arba 
4.2.2. ne mažiau nei 80 proc. techninės specifikacijos lentelėje 4.1.1 ir ne mažiau nei 80 proc. techninės specifikacijos lentelėje 4.1.2 nurodytų valstybių. 
4.3. Jei išorės paslaugų teikėjas neturi įsteigtų klientų aptarnavimo padalinių visose 4.1.1 ir 4.1.2 punkte nurodytose valstybėse, jis įsipareigoja, kad minėti padaliniai bus įsteigti ir parengti klientų aptarnavimui ne vėliau kaip iki 2026 m. sausio 2 d. 
4.4. Išorės paslaugų teikėjas informaciją apie klientų aptarnavimo padalinius nurodo užpildydamas pasiūlymo 5 lentelę.

5. [bookmark: _Hlk200348498]REIKALAVIMAI KLIENTŲ APTARNAVIMO PATALPOMS

5.1. Išorės paslaugų teikėjo klientų aptarnavimo patalpos turi būti tinkamos kokybiškam klientų aptarnavimui, tvarkingos ir saugios.
5.2. Visos klientų aptarnavimo patalpos turi būti pritaikytos pažeidžiamų grupių (vyresnio amžiaus asmenų, vaikų, asmenų su negalia ir kt.) asmenų aptarnavimui. 
5.3. Administracinės išorės paslaugų teikėjo patalpos, kuriose saugomi Migracijos departamento išrašyti dokumentai, turi būti fiziškai atskirtos nuo klientų aptarnavimo erdvių.
5.4. Išorės paslaugų teikėjas prie kiekvieno klientų aptarnavimo padalinio turi pakabinti aiškias informacines lenteles, kuriose būtų nurodoma, kad jose aptarnaujami Migracijos departamento klientai ir padalinio darbo laikas. Informacija apie padalinius, jų adresą ir darbo laiką turi būti paskelbta ir išorės paslaugų teikėjų interneto svetainėje.
5.5. Kiti patalpų saugumo reikalavimai, susiję su klientų aptarnavimo patalpomis, nurodyti šios techninės specifikacijos 10 skyriuje.

6. [bookmark: _Hlk200348502]REIKALAVIMAI BIOMETRINIŲ DUOMENŲ NUSKAITYMUI

6.1. [bookmark: _Hlk104868226]Išorės paslaugų teikėjas turi savo lėšomis užtikrinti Migracijos departamento klientų biometrinių duomenų surinkimą ir jų įkėlimą į MIGRIS. 
6.2. Surenkami biometriniai duomenys turi atitikti šiuos kokybės reikalavimus: 
6.2.1. reikalavimai veido atvaizdui:
6.2.1.1.  fotografuojant turi būti laikomasi ICAO ir ISO nustatytų fotografavimo gairių; 
6.2.1.2. veido skaitmeninis atvaizdas turi atitikti „Full Frontal Image“ reikalavimus pagal ISO/IEC 19794–5:2011 arba lygiavertį; 
6.2.1.3. veido atvaizdo dydis: konfigūruojamas nuo ne mažiau kaip 650x870 iki ne mažiau kaip 2000x2670 pikselių; 
6.2.1.4. spalvotas veido atvaizdas turi būti pateiktas JPEG algoritmu;
6.2.1.5. apšvietimas turi atitikti standarto ISO/IEC 19794-5:2011 “Veido atvaizdo fotografavimo sąlygos” reikalavimus;
6.2.1.6.  reikalavimai pirštų atspaudų surinkimui: 
6.2.1.7. išorės paslaugų teikėjas turi surinkti pirštų atspaudus pagal 4+4+2 arba 1+1 schemas, reikiamą schemą taikydamas pagal nurodytas Migracijos departamento paslaugas;
6.2.1.8. pirštų atspaudų kokybė turi atitikti ISO/IEC 19794–4:2011 ir ANSI/NIST–ITL 1–2011 arba lygiaverčių standartų reikalavimus;  
6.2.1.9.  pirštų atspaudų atvaizdai turi atitikti FBI PIV arba lygiavertį standartą;
6.2.1.10. pirštų atspaudų atvaizdai turi būti glaudinami, naudojant naujausios versijos WSQ algoritmą pagal ANSI/NIST-ITL 1-2011 ,,Keitimosi pirštų atspaudų, veido, randų ir tatuiruočių (angl. SMT) informacija duomenų formatas“, FTB: bangelės skaliarinis kvantavimas (angl. WSQ) arba lygiavertį standartą; 
6.2.1.11.  nuskaityto paveikslėlio rezoliucija: 480 x 320 arba 416 x 416 pikselių;
6.2.1.12. skaitytuvas arba jo programinė įranga turi pateikti nuskenuotų pirštų atspaudų atvaizdų kokybės vertinimą pagal standarto ISO/IEC 19794–4:2011 verčių skalę (0-100) arba pagal lygiavertį;
6.2.2. reikalavimai parašo surinkimui:
6.2.2.1. nuskaityto parašo dydis: 720x200 pikselių, 300 dpi;
6.2.2.2. parašai suglaudinami JPEG algoritmu.
6.2.3. Biometrinių duomenų surinkimo įranga turi generuoti ICAO, ISO (19794-5, 19794-4) ir NIST standartų reikalavimus atitinkančius biometrinius duomenis.

7. [bookmark: _Hlk200348509]REIKALAVIMAI IŠORĖS PASLAUGŲ TEIKĖJO DARBUOTOJAMS

7.1. Išorės paslaugų teikėjas turi užtikrinti, kad Migracijos departamento klientus aptarnaujantys išorės paslaugų teikėjo darbuotojai:
7.1.1. bus atrenkami, įvertinus jų kvalifikaciją, nepriekaištingą reputaciją, sugebėjimus,  sąžiningumą, įrodymus, kad darbuotojai neturėjo ir neturi teistumo;
7.1.2. klientus aptarnaus anglų ir bent viena oficialia tos valstybės, kurioje įsteigtas klientų aptarnavimo padalinys, kalba;
7.1.3. klientus aptarnaus mandagiai, jų nediskriminuos dėl lyties, rasės ar etninės kilmės, religijos ar įsitikinimų, negalios, amžiaus ar seksualinės orientacijos;
7.1.4. turės pagrindinių klientų aptarnavimo, asmens tapatybės nustatymo ir patvirtinimo, dokumentų klastojimo atpažinties gebėjimų įgūdžių;
7.1.5. bus tinkamai apmokyti teikti paslaugas Migracijos departamento klientams pagal pateiktas instrukcijas;
7.1.6. bus apmokyti dirbti su MIGRIS;
7.1.7. pasirašys konfidencialumo pasižadėjimus ir įsipareigojimus dėl darbo su Migracijos departamento klientų ir MIGRIS duomenimis, konfidencialumo principo laikysis ne tik darbo metu, bet ir pasibaigus darbo sutarčiai.
7.2. Migracijos departamentas:
7.2.1. gavęs pagrįstų klientų skundų dėl konkretaus išorės paslaugų teikėjo darbuotojo (-ų) netinkamo klientų aptarnavimo kokybės, galimų korupcijos apraiškų ir kt., gali prašyti išorės paslaugų teikėjo atlikti vidinį patikrinimą, kurio metu minėtas darbuotojas negali aptarnauti Migracijos departamento klientų;
7.2.2. pagal poreikį (pvz., pasikeitus teisės aktų nuostatoms, organizacinėms klientų aptarnavimo priemonėms ir kt.) organizuoja nuotolinius mokymus išorės paslaugų teikėjo darbuotojams arba teikia atnaujintas instrukcijas.
7.3. Išorės paslaugų teikėjas:
7.3.1. pagal Migracijos departamento pateiktas instrukcijas turės apmokyti naujus darbuotojus, kelti esamų darbuotojų kvalifikaciją;
7.3.2. užtikrinti darbuotojų darbo kokybę ir kontrolę, imtis tinkamų kovos su korupcija priemonių (pvz., tinkamas darbuotojų atlyginimas, bendradarbiavimas atrenkant užduočiai atlikti paskirtus darbuotojus, 4 akių principas, darbuotojų rotacija ir kt.);
7.3.3. gavęs informacijos, kad darbuotojų darbo kokybė yra netinkama (pagrįsti klientų skundai, Migracijos departamento pateikta informacija ir kt.), nedelsdamas atlikti vidaus tyrimą, imtis atitinkamų priemonių ir apie tai informuoti Migracijos departamentą.

8. [bookmark: _Hlk200348523]VALSTYBĖS RINKLIAVOS SURINKIMO TVARKA, ATSISKAITYMAS IR FINANSŲ KONTROLĖ

8.1. Išorės paslaugų teikėjas už Migracijos departamento teikiamas paslaugas iš klientų privalo surinkti Lietuvos Respublikos nustatytą valstybės rinkliavą už leidimų laikinai gyventi, e. rezidento kortelių ir nacionalinių vizų išdavimą. Migracijos departamentas išorės paslaugų teikėjui turi pateikti informaciją apie valstybės rinkliavos surinkimą ir išimtis, kada klientai gali būti atleidžiami nuo valstybės rinkliavos.
8.2. Kiekviename išorės klientų aptarnavimo padalinyje turi būti galimybė klientui už Migracijos departamento teikiamas paslaugas susimokėti grynais arba banko kortele. Valstybės rinkliava turi būti surenkama atskiru mokėjimu. Kiekvienam klientui turi būti išduodamas kvitas, patvirtinantis surinktos valstybės rinkliavos apmokėjimą, ant kurio turi būti kliento vardas, pavardė ir MIGRIS prašymo numeris, o kvitą nuskenuoja ir skaitmeninę jo kopiją įkelia į MIGRIS. 
8.3. Surinktą valstybės rinkliavą išorės paslaugų teikėjas banko pavedimu ne vėliau kaip kitą darbo dieną nuo jos surinkimo privalo pervesti į Migracijos departamento nurodytą banko sąskaitą eurais. Visas surinktos valstybės rinkliavos pervedimo išlaidas Migracijos departamentui privalo apmokėti išorės paslaugų teikėjas.
8.4. Iki kiekvieno einamojo mėnesio 10 dienos išorės paslaugų teikėjas Migracijos departamentui nurodytu el. paštu privalo pateikti ataskaitas už apie praėjusį mėnesį surinktą valstybės rinkliavą visuose išorės paslaugų teikėjo klientų aptarnavimo padaliniuose:
8.4.1. bendra ataskaita, kurioje nurodomas bendras per praėjusį mėnesį aptarnautų Migracijos departamento klientų skaičius, bendra surinktos ir Migracijos departamentui pervedamos valstybės rinkliavos už suteiktas paslaugas suma, atskirai nurodant lėšų sumą, kurią klientas sumokėjo tiesiogiai išorės paslaugų teikėjo klientų aptarnavimo vietose ir lėšų sumą, kurią klientas sumokėjo pavedimu Valstybinei mokesčių inspekcijai prie Lietuvos Respublikos finansų ministerijos (toliau – VMI) ir apmokėjimą patvirtinančius dokumentus pateikė kartu su prašymu;
8.4.2. detali ataskaita, kurioje nurodomi visų per praėjusį mėnesį aptarnautų Migracijos departamento klientų skaičius: prašymo priėmimo data, išorės paslaugų teikėjo klientų aptarnavimo valstybė ir miestas, MIGRIS prašymo numeris, prašymo tipas (leidimas laikinai gyventi, nacionalinė viza, e. rezidento kortelė), surinkta valstybės rinkliavos suma (eurais), apmokėjimo būdas (pavedimu į VMI banko sąskaitą, tiesiogiai išorės paslaugų teikėjo klientų aptarnavimo padalinyje, valstybės rinkliava netaikoma), kt.
8.5.   Išorės paslaugų teikėjas užtikrina:
8.5.1.  už Migracijos departamento teikiamas paslaugas surinkti teisingą nustatytą valstybės rinkliavos dydį;
8.5.2.  ištaisyti visus neatitikimus iki valstybės rinkliava už praėjusį mėnesį bus pervesta į nurodytą Migracijos departamento banko sąskaitą, jei išorės paslaugų teikėjo klientų aptarnavimo padalinyje iš kliento surinkta neteisinga valstybės rinkliava;
8.5.3.  laiku pervesti surinktą valstybės rinkliavą į nurodytą Migracijos departamento banko sąskaitą.

9. [bookmark: _Hlk200348530]IŠORĖS PASLAUGŲ TEIKĖJO KLIENTŲ APTARNAVIMO MOKESTIS

9.1. Išorės paslaugų teikėjas negauna jokio atlygio iš Migracijos departamento.
9.2. Už šioje techninėje specifikacijoje nurodytas Migracijos departamento klientų aptarnavimo paslaugas išorės paslaugų teikėjas gali imti klientų aptarnavimo mokestį. Informacija apie klientų aptarnavimo mokestį kiekvienoje valstybėje turi būti aiškiai nurodyta išorės paslaugų teikėjo interneto svetainėje, klientų aptarnavimo padaliniuose ir pan. 
9.3. Klientų aptarnavimo mokesčio dydį (įkainį) nustato išorės paslaugų teikėjas, įvertinęs visas su paslaugų teikimu susijusias išlaidas konkrečioje valstybėje: 
9.3.1. dėl leidimų laikinai gyventi ir nacionalinių vizų ne daugiau nei 140 Eur;
9.3.2. dėl e. rezidento kortelių ne daugiau nei 90 Eur.
9.4. Siekdamas užtikrinti sąžiningą konkurenciją, kokybiškų paslaugų teikimą ir aukštus klientų aptarnavimo standartus, Migracijos departamentas nustato, kad minimalus klientų aptarnavimo mokestis negali būti mažesnis nei 20 Eur. 
9.5. Išorės paslaugų teikėjas savo lėšomis privalo:
9.5.1. teikti šioje techninėje specifikacijoje numatytas paslaugas;
9.5.2. įsteigti ir administruoti klientų aptarnavimo padalinius nurodytus šios techninės specifikacijos 4 skyriuje; 
9.5.3. pagal šios techninės specifikacijos 6 skyriuje nurodytus reikalavimus surinkti klientų biometrinius duomenis;  
9.5.4. iš klientų surinkti valstybės rinkliavą už Migracijos departamento teikiamas paslaugas, surinktą rinkliavą savo lėšomis pervesti į Migracijos departamento nurodytą banko sąskaitą;
9.5.5. užtikrinti šios techninės specifikacijos 10 skyriuje nurodytų saugumo reikalavimų nuostatų įgyvendinimą;
9.5.6. iš Migracijos departamento surinkti ir į išorės paslaugų teikėjo padalinius, nurodytus šios techninės specifikacijos 4 skyriuje, pristatyti išrašytus leidimus laikinai gyventi, e. rezidento korteles, atspausdintas vizų įklijas ir kitus dokumentus, Migracijos departamentui grąžinti klientams neįteiktus (brokuotus) leidimus gyventi, e. rezidento korteles, nepanaudotas (brokuotas) vizų įklijas ar kitus dokumentus;
9.5.7. administruoti interneto svetainę (-es), kurioje (-se) bus pateikiama informacija apie Migracijos departamento klientams teikiamas išorės paslaugas, klientų aptarnavimo padalinių kontaktinė informacija;
9.5.8. telefonu, el. paštu ir klientų aptarnavimo padaliniuose konsultuoti klientus anglų ir oficialia valstybės, kurioje įsteigtas klientų aptarnavimo padalinys, kalba Migracijos departamento klientams teikiamų išorės paslaugų klausimais;
9.5.9. padengti kitas savo patiriamas išlaidas, susijusias su Migracijos departamento klientų aptarnavimu.
9.6. Išorės paslaugų teikėjo nurodytas (-i) klientų aptarnavimo mokesčio dydis (-žiai) (įkainis (-iai) bus įtrauktas (-i) į paslaugų teikimo sutartį. Klientų aptarnavimo mokestis turi būti nurodytas eurais ir apimti visus mokėtinus mokesčius. Klientų aptarnavimo mokestis gali būti keičiamas tik suderinus su Migracijos departamentu ir pasirašius šalių susitarimą, esant pagrįstoms priežastims, pasikeitus mokesčių dydžiams ir kt.
9.7. Siekiant užtikrinti klientų aptarnavimo skaidrumą, vykdyti išorės paslaugų teikėjo veiklos ir sutartinių įsipareigojimų kontrolę, išorės paslaugų teikėjo darbuotojas kiekvienam klientui turi išduoti kvitą, patvirtinantį išorės paslaugų teikėjo klientų aptarnavimo mokesčio apmokėjimą. Klientų aptarnavimo mokestis turi būti surenkamas atskiru mokėjimu, kvite turi būti nurodomas kliento vardas, pavardė ir MIGRIS prašymo numeris, o nuskenuotas kvitas turi būti įkeltas į MIGRIS. 
9.8. Suderinęs su Migracijos departamentu ir gavęs pritarimą, išorės paslaugų teikėjas klientams gali siūlyti ir teikti papildomas, šioje techninėje specifikacijoje nenurodytas paslaugas. Papildomai teikiamos paslaugos turi būti suderinamos su Migracijos departamento nustatytomis klientų aptarnavimo taisyklėmis ir procedūromis (pvz., kliento asmens tapatybės nustatymas, išrašytų dokumentų įteikimo metu turi būti skenuojami ir MIGRIS palyginami kliento pirštų atspaudai, kt.). Išorės paslaugų teikėjas turi aiškiai informuoti klientus, kad šios papildomos paslaugos nėra privalomos ir tiesiogiai nesusijusios su Migracijos departamento teikiamomis paslaugomis, renkama valstybės rinkliava ar sutartyje nustatytu Migracijos departamento klientų aptarnavimo mokesčiu. Informaciją apie kiekviename išorės klientų aptarnavimo padalinyje teikiamas papildomas paslaugas ir jų įkainius, išorės paslaugų teikėjas privalo skelbti savo interneto svetainėje.

10. [bookmark: _Hlk200348536]SAUGUMO REIKALAVIMAI PASLAUGŲ TEIKIMUI

10.1. Atsižvelgiant į tai, kad išorės paslaugų teikėjas gaus, saugos ir klientams įteiks Migracijos departamento išrašytus dokumentus (leidimus laikinai gyventi, e. rezidento korteles bei griežtos atsakomybės vizų įklijas), išorės paslaugų teikėjas privalo užtikrinti: 
10.1.1. klientų aptarnavimo padalinių fizinę apsaugą. Išorės paslaugų teikėjo padalinių patalpos turi būti apsaugotos nuo neteisėto patekimo į patalpas, nusikalstamų ir teroristinių išpuolių ir kt., naudojant metalo detektorius, apsaugos darbuotojus, ribojant patekimą į administracines patalpas ar pan.;
10.1.2. duomenų saugumo ir konfidencialumo lygį. Migracijos departamento klientų duomenys yra konfidencialūs ir turi būti apsaugoti nuo bet kokio neteisėto jų panaudojimo, praradimo, sunaikinimo, pakeitimo, kopijavimo ir pan. Klientų duomenys gali būti naudojami tik vykdant Migracijos departamento pavestas klientų aptarnavimo funkcijas ir negali būti naudojami kitais tikslais (pvz., išorės paslaugų teikėjo rinkodarai ar reklamai). Išorės paslaugų teikėjas privalo taikyti duomenų apsaugos standartus, nustatytus 2016 m. balandžio 27 d. Europos Parlamento ir Tarybos reglamente (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas), laikytis kitų asmens duomenų apsaugos taisyklių bei nuostatų. Išorės paslaugų teikėjas privalo iš savo kompiuterinės įrangos, duomenų saugyklų ir kitų priemonių nedelsdamas pašalinti surinktus klientų biometrinius ir kitus duomenis, kai jie yra įkeliami į MIGRIS;
10.1.3. [bookmark: _Hlk200426762]naudojamos kompiuterinės įrangos ir tinklų saugumą, siekdamas tinkamai apsaugoti surinktus klientų biometrinius ir kitus duomenis bei užtikrinti Direktyvos (ES) 2022/2555 dėl priemonių aukštam bendram kibernetinio saugumo lygiui visoje Sąjungoje užtikrinti, kuria iš dalies keičiamas Reglamentas (ES) Nr. 910/2014 ir Direktyva (ES) 2018/1972 ir panaikinama Direktyva (ES) 2016/1148 (TIS2 (NIS2) direktyva) nuostatų įgyvendinimą;
10.1.4. išrašytų dokumentų, pristatant juos į išorės paslaugų teikėjo padalinius arba grąžinant į Migracijos departamentą (t. y., naudojant kurjerio paslaugas), saugumą. Išorės paslaugų teikėjas yra atsakingas už išrašytų dokumentų pristatymo paslaugas teikiančio teikėjo saugumo reikalavimų atitiktį ir kontrolę;
10.1.5. gautų Migracijos departamento išrašytų dokumentų saugumą. Išrašyti dokumentai turi būti saugomi ugniai atspariuose seifuose, kurie turi būti įrengti administracinėse patalpose, į kurias patekti gali tik autorizuotas išorės paslaugų teikėjo personalas (t. y., patalpos turi būti atskirtos nuo klientų aptarnavimo ir kitų viešųjų erdvių). Patalpose, kuriose saugomi dokumentai, turi būti užtikrintas nuolatinis vaizdo stebėjimas, įrengta ir nuolat prižiūrima apsaugos sistema. Išorės paslaugų teikėjas privalo užtikrinti, kad patalpose būtų įdiegtos visos saugumo nuo nelaimingų atsitikimų (gaisro, vandens, duomenų sunaikinimo ir kt.) priemonės.
10.2. Išorės paslaugų teikėjas privalo užtikrinti, kad dirbdami su MIGRIS darbuotojai vadovautųsi pasirašytuose pasižadėjimuose nurodytais reikalavimais. Išorės paslaugų teikėjo darbuotojai gali naudotis tik jiems asmeniškai skirtomis MIGRIS paskyromis. Pasikeitus išorės paslaugų teikėjo klientų aptarnavimo padalinio darbuotojams (įdarbinus naują darbuotoją ar atleidus esamą), išorės paslaugų teikėjas privalo nedelsiant apie tai informuoti Migracijos departamentą, kuris užtikrins tinkamą paskyrų kontrolę (pvz., patikrinti, ar išorės paslaugų teikėjo paskirti MIGRIS administratoriai panaikino paskyras jau nedirbantiems darbuotojams, kt.).  
10.3. Gavęs Migracijos departamento išrašytus dokumentus, išorės paslaugų teikėjas privalo juos sutikrinti pagal gautą priėmimo aktą. Ne vėliau kaip kitą darbo dieną nuo išrašytų dokumentų gavimo išorės paslaugų teikėjas turi pažymėti dokumentų gavimo faktą MIGRIS bei persiųsti Migracijos departamentui pasirašytą priėmimo akto kopiją. 
10.4. Vizų įklijos į pasus turi būti įklijuojamos nuo klientų aptarnavimo zonų atskirtose patalpose, į kurias gali patekti tik autorizuotas išorės paslaugų personalas. Vizos įklijos įklijavimo į pasą procesas turi būti filmuojamas, vaizdo ir garso įrašai saugomi ne trumpiau nei 1 mėnesį (arba atskirai su Migracijos departamentu sutartą laikotarpį).
10.5. Kiekvienoje klientų aptarnavimo darbo vietoje turi būti įrengta vaizdo ir garso įrašymo kamera. Klientų aptarnavimas (prašymo priėmimo metu) ir išrašytų dokumentų įteikimas klientams turi būti filmuojamas (daromas kokybiškas ir aiškus vaizdo bei garso įrašas), vaizdo ir garso įrašai turi būti aiškiai ir lengvai atsekami pagal aptarnautą klientą ir datą. Išorės paslaugų teikėjas Migracijos departamentui pareikalavus, privalo ne vėliau kaip per 3 darbo dienas pateikti kliento aptarnavimo vaizdo ir garso įrašo kopiją. Vaizdo ir garso įrašai turi būti saugomi ne trumpiau nei 3 mėn.
10.6. Išorės paslaugų teikėjas privalo nedelsdamas raštu pranešti Migracijos departamentui apie bet kokius saugumo pažeidimus ar bet kokius klientų skundus dėl netinkamo duomenų naudojimo, neteisėtos prieigos ir koordinuoti veiksmus su Migracijos departamentu, kad būtų rastas sprendimas.
10.7. Nustatęs bet kokį saugumo ar asmens duomenų pažeidimą, Migracijos departamentas inicijuoja vidinį išorės paslaugų teikėjo patikrinimą.

11. [bookmark: _Hlk200348550]IŠORĖS PASLAUGŲ TEIKĖJO VYKDOMOS VEIKLOS KONTROLĖ

11.1. Migracijos departamentas, siekdamas įsitikinti, kad išorės paslaugų teikėjas laikosi sutartyje nustatytų sąlygų ir reikalavimų, turi teisę:
11.1.1. organizuoti susitikimus su išorės paslaugų teikėjo atstovais, aptarti išorės paslaugų teikėjo veiklą;
11.1.2. tiesiogiai bendrauti su išorės paslaugų teikėjo klientų aptarnavimo padalinių atstovais;
11.1.3. organizuoti planinius ir neplaninius išorės paslaugų teikėjo klientų aptarnavimo padalinių patikrinimus, atlikti slapto kliento tyrimą ir kt.
11.2. Išorės paslaugų teikėjas privalo:
11.2.1. Migracijos departamentui paprašius pateikti visus įrodymus, užtikrinančius sutarties nuostatų ir šioje techninėje specifikacijoje nurodytų reikalavimų vykdymą;
11.2.2. iki kiekvieno einamojo mėnesio 10 dienos teikti ataskaitas apie suteiktas paslaugas, pateikiant informaciją apie kiekviename klientų aptarnavimo padalinyje:
11.2.2.1. per praėjusį mėnesį suteiktas paslaugas:
11.2.2.1.1. priimtų prašymų išduoti leidimą laikinai gyventi skaičius;
11.2.2.1.2. priimtų prašymų išduoti nacionalinę vizą skaičius;
11.2.2.1.3. priimtų prašymų išduoti e. rezidento kortelę skaičius;
11.2.2.1.4. įteiktų išrašytų leidimų laikinai gyventi skaičius;
11.2.2.1.5. įklijuotų vizų įklijų skaičius;
11.2.2.1.6. įteiktų išrašytų e. rezidento kortelių skaičius;
11.2.2.1.7. bendrą per praėjusį mėnesį aptarnautų klientų skaičių;
11.2.2.1.8. per praėjusį mėnesį gautų ir įteiktų leidimų laikinai gyventi skaičių;
11.2.2.1.9. per praėjusį mėnesį gautų ir įklijuotų vizų įklijų skaičių;
11.2.2.1.10. per 6 mėn. neįteiktų vizų įklijų ir leidimų laikinai gyventi skaičių ir vardinį asmenų sąrašą;
11.2.2.1.11. Migracijos departamentui per praėjusį mėnesį grąžintų (klientui neįteiktų) leidimų laikinai gyventi ir vizų įklijų skaičių;
11.2.2.1.12. kitas su Migracijos departamentu suderintas ataskaitas;
11.2.3. Migracijos departamentui paprašius pateikti klientų aptarnavimo vaizdo ir garso įrašus (nurodant konkretų asmenį ir aptarnavimo datą).
____________

